VÄLJAVÕTE HOOLEKOGU ELEKTROONILISEST KOOSOLEKUST

Päevakord: Laste arvu suurendamine rühmades

Selgituseks, et koolieelse lasteasutuse seaduse § 7 lg 1 kohaselt  rühma registreeritud laste arv lasteasutuses on järgmine:  
 1) sõimerühmas kuni 14 last;  
 2) lasteaiarühmas kuni 20 last;  
 3) liitrühmas kuni 18 last.

Sama paragrahvi lg (11) sätestab, et lasteasutuse hoolekogu ettepanekul on valla- või linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra, lasteaiarühmas kuni nelja lapse võrra ning liitrühmas kuni kahe lapse võrra. Otsus tehakse iga sõime-, lasteaia- ja liitrühma kohta eraldi.

2019/20. õa on Parksepa Lasteaeda soovijaid rohkem ja selleks, et saaksime kõik lapsed vastu võtta, teen ettepaneku  suurendada Vaatlejate rühmas (sõimerühm) laste arvu 16 lapseni, Uurijate rühmas (2019/20. õa liitrühm 2-4 a.) 20 lapseni ja Avastajete rühmas (aiarühm) 24 lapseni.

Muuta 2019/20 õppeaastal Uurijate rühm (aiarühm) liitrühmaks. Liitrühma on planeeritud lapsed vanuses 2-4 aastat. Liitrühma moodustamine on tingitud vajadusest tagada lasteaiakoht võimalikult paljudele lastele. 2019/20 õppeaastal on lasteaiakoha soovijate hulgas 22 ühe- kuni kaheaastast last (sõimerühm 14 last). Tulenevalt koolieelse lasteasutuse seaduse § 6 lg-st 1 on lasteaia direktoril kohustus kahe- aastaste laste üleviimisel aiarühma moodustada sellest rühmast liitrühm.

OTSUSTATI:

1. Suurendada laste arvu rühmades alljärgnevalt:

Vaatlejate rühm (sõimerühm 14)- laste arv rühmas 16 (taotletav lisaarv 2)

Uurijate rühm (liitrühm 18) – laste arv rühmas 20 (taotletav lisaarv 2)

Avastajate rühm (aiarühm 20) – laste arv rühmas 24 (taotletav lisaarv 4)